पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से मौत व संक्रमितों का आंकड़ा लगातार बढ़ रहा है। वीरवार को भी कोरोना संक्रमित 9 लोगों की मौत हुई जबकि कोरोना प्रोटोकाॅल में 22 लोगों के संस्कार हुए। जबकि 858 नए संक्रमित मिलने से जिले में एक्टिव मरीजों की संख्या 5592 पहुंच गई है। इनमें 4614 कोरोना संक्रमित होम आइसोलेशन में हैं। जबकि शेष 978 मरीज शहर के अस्पतालों में भर्ती हैं। रिकवरी रेट की बात करें तो अब तक 24861 कोरोना संक्रमित मिले, जिसमें 18821 कोरोना संक्रमित इलाज दौरान स्वस्थ हो चुके हैं।
वीरवार को भी 638 कोरोना संक्रमित स्वस्थ होने पर डिस्चार्ज हुए है। जिले में कोरोना संक्रमण से मरने वालों की संख्या 448 हो गई है। सेहत विभाग जहां लोगों को लगातार सैंपलिंग और वैक्सीनेशन के लिए प्रेरित कर रहा है, वहीं पुलिस प्रशासन की ओर से लॉकडाउन की गाइडलाइंस का उल्लंघन करने वालों के खिलाफ कार्रवाई की जा रही है। इसके तहत सेहत विभाग के सहयोग से मौके पर सैंपल लेने व चालान की कार्रवाई की जा रही है। वहीं प्रशासन की ओर से अस्थाई जेल भी बनाई गई है जिसमें नियमों का उल्लंघन करने वाले लोगों को रखा जाएगा। इसलिए नियमों का पालन करते हुए कोरोना को मात दें।
मानसा में मिले 533 नए केस, 5 लोगों की मौत
वीरवार को मानसा जिले में कोरोना पॉजिटिव के 533 नए मामले सामने आए हैं जबकि 168 लोग इस बीमारी से ठीक भी हो गए हैं। वीरवार को मानसा और ख्याला कलां के एक एक और सरदूलगढ़ के तीन लोगों समेत कुल पांच लोगों ने फरीदकोट में दम तोड़ दिया। जिले में कोरोना से मरने वाले लोगों की संख्या 90 हो गई है। वीरवार को सामने आए 533 केसों में मानसा से 146, बुढलाडा से 201, ख्याला कलां से 87 ओर सरदूलगढ़ से 99 मामले सामने आए है जिले में एक्ट एक्टिव केसों की संख्या 2724 हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn